TKS ตัวเต็งคว้าพิมพ์บัตรเลือกตั้ง!?
ตัวเต็งรับงานพิมพ์บัตรเลือกตั้งมองยังเป็น TKS ที่มีโอกาสสูงจะได้งานพิมพ์บัตรเลือกตั้งชนิดพิเศษมูลค่ามากกว่า 40 ล้านบาท
25 ม.ค. 2562

คุณค่าบริษัท
ตัวเต็งรับงานพิมพ์บัตรเลือกตั้งมองยังเป็น บริษัท ที.เค.เอส. เทคโนโลยี จำกัด (มหาชน) หรือ TKS ที่มีโอกาสสูงจะได้งานพิมพ์บัตรเลือกตั้งชนิดพิเศษมูลค่ามากกว่า 40 ล้านบาท
เนื่องจาก TKS เป็นผู้ผลิตและจำหน่ายแบบพิมพ์ครบวงจรรายใหญ่ ประกอบกับจากความพร้อมและมีประสบการณ์ในการพิมพ์ในการเลือกตั้งรอบก่อน  อีกทั้งผู้ประกอบการงานพิมพ์ที่มีศักยภาพมีน้อยราย
ดังนั้นมีโอกาสที่ TKS จะได้งานพิมพ์บัตรเลือกตั้งชนิดพิเศษที่จะเลือกตั้งกันในวันที่ 24 มีนาคม 2562
ขณะเดียวกัน TKS ยังมีออเดอร์ใหม่เข้ามาต่อเนื่อง โดยเฉพาะในโซนเอเชีย โดยขณะนี้อยู่ระหว่างเจรจาระหว่างลูกค้ารายหนึ่งที่มีความต้องการค่อนข้างสูงและมีมูลค่างานที่สูงด้วยเช่นกัน คาดว่าจะเริ่มส่งมอบออเดอร์พร้อมรับรู้รายได้ทันทีช่วงไตรมาส 2/2562
นอกจากนั้นยังจับมือกับพันธมิตรในโซนยุโรปและสหรัฐฯ เพื่อผลิตโปรดักต์งานพิมพ์รูปแบบใหม่ ที่มีความล้ำสมัยกว่ารูปแบบเดิม ซึ่งได้มาร์จิ้นในระดับสูง โดยปัจจุบันอยู่ในช่วงของการศึกษาและวิจัย ซึ่งมั่นใจว่าจะเริ่มรับงานและส่งมอบได้ภายในปี 2562 ดังนั้นรายได้ปี 2562 เชื่อว่าจะเติบโตได้ในระดับ 13%
ขณะที่แนวโน้มปี 2562 ดีขึ้นทั้งรายได้และอัตรากำไรสุทธิ โดยรายได้มีแนวโน้มขยายตัวได้ 10-13% จากการได้งานใหม่ ซึ่งงานที่มีโอกาสสูงที่จะได้รับงาน ได้แก่ การพิมพ์บัตรเลือกตั้งชนิดพิเศษ, งานบัตรรถไฟฟ้าช่วงหัวลำโพง-หลักสองของ BEM เป็นต้น ส่วนรายได้ของ SYNEX (TKS ถือหุ้น 38.51%) ก็คาดว่าจะเติบโต 5-7% อัตรากำไรสุทธิประมาณ 1.9%
ทั้งนี้จะทำให้ผลประกอบการปี 2562 มีโอกาสเติบโตแข็งแกร่งอย่างต่อเนื่อง
ดังช่วงผ่านมา TKS สามารถทำกำไรอย่างแข็งแกร่ง นับตั้งแต่ปี 2558 มีกำไรสุทธิ 285.39 ล้านบาท ต่อมาในปี 2559 มีกำไรสุทธิ 336.60 ล้านบาท ขณะที่ปี 2560 มีกำไรสุทธิ 335.59 ล้านบาท และในช่วงงวด 9 เดือน ปี 2561 มีกำไรสุทธิ 457.25 ล้านบาท
พร้อมกับฐานะการเงินดี เพราะมีสัดส่วน D/E ratio อยู่ 0.6 เท่า มี BVS ณ สิ้น ก.ย. 2561 เท่ากับ 6.24 บาท/หุ้น ณ ราคาปัจจุบัน 9.35 บาท ซื้อขายที่ P/BV เท่ากับ 1.5 เท่า ต่ำกว่าค่าเฉลี่ยย้อนหลัง 5 ปีที่ 1.95 เท่า
ในเชิงกลยุทธ์ทางนักวิเคราะห์ บล.ดีบีเอส วิคเคอร์ส แนะนำซื้อเก็งกำไร ราคาเป้าหมาย 12.10 บาท ซึ่งมี Upside จากราคาปิด 29% ส่วน Dividend Yield คาดว่าจะอยู่ที่ประมาณ 6% ต่อปี
…
ผู้ถือหุ้นรายใหญ่
รายชื่อกรรมการ